cyanic-selkie/wikianc huggingface dataset:
Browns Ferry kjernekraftverk
Anlegget eies av Tennessee Valley Authority. Det har i alt tre reaktorer som er i operativ drift, hver med maksimalt ca. 1 150 MW effekt. Anlegget har vært utsatt for brann, og én av reaktorene har vært ute av drift fra 1985 til 2007. Etter dagens konsesjoner skal reaktorenes produksjon opphøre i hnhv 2033, 2034 og 2036.
Hold Your Fire
Hold Your Fire er det 12. albumet av det kanadiske progressive rockebandet Rush. Albumet ble utgitt i 1987 på Mercury Records.
Selv om Hold Your Fire inneholder så godt som like mye synthesizere som sin forgjenger, Power Windows, er gitarriffene og soloene mer fremstående på flere av sangene på dette albumet.
Når det kom til tekstene på dette albumet fortsatte Rush å utforske nye territorier, sangen «Tai Shan» er for eksempel inspirert av østen. «Lock and Key», «Force Ten», og «Time Stand Still» er noen av Rushs største hits fra albumet, mens «Mission» og «Prime Mover» inneholder mange likheter med Power Windows. På «Time Stand Still», «Open Secrets» og «Tai Shan» får Rush hjelp av 'Til Tuesday-vokalist og bassist Aimee Mann med noe av vokalen i sangen.
Sporliste
Alle tekstene er skrevet av Neil Peart og all musikken er skrevet av Geddy Lee og Alex Lifeson unntatt hvor annet er notert
Personell
Øvrige medvirkende
Bjarne Undheim
Bjarne Undheim er navnet til flere personer:
Pesta
«Pesta» var i norsk folketro personifiseringen av svartedauden, det første utbruddet av en pest-pandemi som rammet Norge med ujevne mellomrom i perioden fra 1349 til 1654. I gamle sagn blir navnet særlig brukt om en kvinnelig sykdomsdemon. Skikkelsen blir gjerne beskrevet som en liten, gammel og gråblek kjerring, med svarte øyne, svart, hengende hår, og rød eller blå stakk. Det fortelles at hun gikk fra gård til gård og bragte sykdommen med seg. I hendene bar hun på en sopelime og en rive: der «Pesta» feide med limen, kom alle til å dø, der hun brukte riven, ville noen overleve. Skikkelsen kunne også ha med seg ei stor bok med navnene på dem som skulle dø. I flere fortellinger var det sett at hun også bar på en ljå, som Døden. Fortellingene om skikkelsen varierer. I Setesdal var storedauden et jentebarn, hos samene var rotto et barn, en svart hund eller en katt. I Tuddal viste sotten seg som en mann med stav og bok under armen, eller som en kone med sopelime. Også i Vefsn kom sotten til bygda som mann og kone.
Eventyrtegneren Theodor Kittelsen gjorde figuren kjent som hovedperson i sin Svartedauen, en samling tegninger, dikt og sagn om pesten i Norge. Boka forelå som manuskript i 1896 og kom ut i 1900. Kittelsens «Pesta» var inspirert av en gammel, bitter kjerring som tegneren ble kjent med da han bodde på Skåtøy utenfor Kragerø og som han omtaler i den anekdotiske Glemmebogen fra 1892. I selvbiografien Folk og trold fra 1911 gjentar Kittelsen blant annet at hun var «værre end selve pesta [...] og saa fik hun navnet».
Pesta er også tittelen på det første albumet i tegneserien Solrunns saga skrevet av Eirik Ildahl, illustrert av Bjørn Ousland og utgitt av Bladkompaniet i 1988.
Erik I av Slesvig
Erik I av Slesvig (født ca. 1241, død 27. mai 1272) var hertug av Sønderjylland (Hertugdømmet Slesvig).
Erik var den nest eldste sønn av kong Abel av Danmark og arvet etter sin eldre bror Valdemar IIIs død i 1257 fordringen av lenet på hertugdømmet. Hans onkel, kong Kristoffer I av Danmark vil dog ikke gi det til ham. Etter at kongen i februar 1259 hadde brutt med stormennene ved å fengsle erkebiskop Jacob Erlandsen dro Erik til et møte med biskopen av Roskilde, Peder Bang, hos fyrst Jaromar II i Rügen. De dro sammen med en hær til Sjælland, og inntok København og beseiret kongens hær. I mellomtiden hadde Kristoffer I dratt til biskopen i Ribe, og her døde han brått under nattverden, antagelig forgiftet, den 29. mai 1259.
Erik arvet Gottorp av biskop Niels av Slesvig (død 1265) som også var blitt tatt til fange i 1261. På Gottorp oppførte han et fast tårn.
Hertug Erik døde 27. mai 1272. Hans hustru døde samme år. De etterlot seg to sønner, den senere hertug Valdemar IV av Slesvig og Erik (Langben) av Langeland, samt datteren Margrete (død ca. 1315).
Danial Shahbakhsh
Danial Shahbakhsh (født 18. mars 2000) er en iransk bokser.
Han representerte Iran under Sommer-OL 2020 i Tokyo, hvor han ble utslått i åttendedelsfinalen.
Lévis (Québec)
Lévis er en by i provinsen Québec i Canada. Lévis ligger ved elva St. Lawrence, rett over elva fra Québec. En ferje og to broer forbinder de to byene. Ved folketellingen i 2016 hadde byen 143,414 innbyggere. Den nåværende byen Lévis oppstod 1. januar 2002, da 10 byer ble slått sammen, blant annet gamlebyen i Lévis som ble grunnlagt i 1861.
Erkilet internasjonale lufthavn
Erkilet lufthavn eller Kayseri Erkilet lufthavn (tyrkisk:Kayseri Erkilet Havaalani) er en militær flybase og offentlig lufthavn som ligger i Kayseri-provinsen i Tyrkia.
Lévis (Québec)
I dag er Lévis et industrisentrum med blant annet støperi, tømmer-, tobakk- og møbelprodusenter og annen industri.
Erkilet internasjonale lufthavn
Flyplassen har fasiliteter til å ta i mot fly så store som Boeing 747, men brukes mest av mindre fly slik som Boeing 737 og Boeing 757.
Lévis (Québec)
Lévis dekker et område på 497 km², og består av 10 % tettbebyggelse, 48 % dyrket mark, 36 % skoger og 6 % våtmark. De to elvene Etchemin og Chaudière renner gjennom byen, før de renner ut i St. Lawrence-elva.
Hässleholm sentralstasjon
Hässleholm sentralstasjon er en jernbanestasjon i Hässleholm kommune i Sverige. Den blir betjent av SJ mellom Stockholm og Malmö og videre til København og Odense i Danmark, og av svensk regionaltrafikk.
Lévis (Québec)
I 1989 ble de to kommunene Lauzon og Saint-David-de-l'Auberivière slått sammen med Lévis. Den 1. januar 2002 ble de 10 byen Charny, Pintendre, Sainte-Hélène-de-Breakeyville, Saint-Étienne-de-Lauzon, Saint-Jean-Chrysostome, Saint-Joseph-de-la-Pointe-de-Lévy, Saint-Nicolas, Saint-Romuald og Saint-Rédempteur slått sammen med Lévis.
Hässleholm sentralstasjon
Stasjonen ble åpnet 1. desember 1860 da Södra stambanan ble tatt i bruk til mellom Sösdala og Hässleholm.
Lévis (Québec)
Lévis består av tre bydeler, Desjardins, Les Chutes-de-la-Chaudière-Ouest og Les Chutes-de-la-Chaudiére-Est. De tidligere byene som ble slått sammen til det nåværende Lévis, fungerer nå som distrikter.
Auckland City Hospital
Auckland City Hospital er hovedsykehuset i Auckland og det største sykehuset på New Zealand. Det er også en av de eldste helseinstitusjonene på New Zealand.
A Show of Hands (Rush)
A Show of Hands er et konsertalbum av det kanadiske progressive rockebandet Rush. Albumet ble utgitt i 1989 på Mercury Records og ble innspilt under Hold Your Fire- og Power Windows-turneene.
Materialet på albumet er for det meste hentet fra bandets 4 tidligere album (Signals, Grace Under Pressure, Power Windows og Hold Your Fire. De eneste sangene som er på live-albumet, men som ikke er med på noen av disse fire albumene er «Witch Hunt», «Closer to the Heart», og «The Rhythm Method». Sistnevnte er en trommesolo av Neil Peart som aldri har vært utgitt på plate.
Plastic Bertrand
Roger Allen François Jouret bedre kjent som Plastic Bertrand (født 24. februar 1954 i Brussel) er en belgisk musiker, sangskriver, produsent og TV-vert.
Jouret begynte sin karriere som trommeslager i den belgiske punktrio Hubbel Bubble, som utga et album. Senere samarbeidet han i flere år med sanger og musikkprodusent Lou Deprijck. Deres største suksess, singlen Ça Plane Pour Moi, blir regnet som en klassiker innenfor New Wave-genren, og ble en stor hit i Europa. Senere har det vist seg, at det var produsenten Deprijck selv, og ikke Jouret som var vokalist på Plastic Bertrands fire første plater.
Everisto Mulenga
Everisto Mulenga (født 26. mars 1999) er en zambisk bokser.
Han representerte Zambia under Sommer-OL 2020 i Tokyo, hvor han ble utslått i åttendedelsfinalen.
Deng Sanmu
Deng Sanmu (forenklet kinesisk: 邓散木, tradisjonell kinesisk: 鄧散木, pinyin: Dèng Sǎnmù; født 1898 i Shanghai i Kina; død 1963) var en kinesisk seglgravør og kalligraf. Han er forfatter av flere verker om kunst og om kalligrafi og gravering av segl.
Agus V vannkraftverk
Agus V vannkraftverk er en demning og et vannkraftverk i elva Agus på Filippinene. Kraftverket har en kapasitet på 55 MW og stod ferdig i 1985.
POWER2
POWER2, opprinnelig kalt RIOS2, er en RISC mikroprosessor bestående av 6 eller 8 separate integrerte kretser. Mikroprosessoren er utviklet og produsert av IBM, og ble lansert i september 1993 som etterfølgeren til POWER1. Den er andre generasjon av mikroprosessorer basert på arkitekturen IBM POWER.
Oslo Sjømannsforening
Oslo Sjømannsforening er en frivillig forening som har til formål å knytte medlemmer av sjømannsstanden og andre sjøfartsinteresserte bedre sammen og virke for alt som kan tjene sjømannsstandens og sjøfartens interesser. Et av foreningens viktige formål er å bidra til å formidle kunnskap om maritim kultur og sjøfartshistorie gjennom sosiale medlemsarramngementer foredragskvelder. Foreningen ble stiftet 19. desember 1846 under navnet Christiania Sømandsforening.
POWER2
POWER2 ble lansert som verdens raskeste mikroprosessor og overgikk ytelsen til Alpha 21064. Da Alpha 21064A ble introdusert i 1993, mistet POWER2 ledelsen og kom på andreplass. IBM hevdet at ytelsen til en 62.5 MHz POWER2 var 73.3 SPECint92 og 134.6 SPECfp92.
GNU C Compiler fjernet støtten til POWER1 (RIOS) og POWER2 (RIOS2) i versjon 4.5.
Oslo Sjømannsforening
Alle som er eller har vært offiserer om bord i handelsfartøyer, og alle som er eller har vært marineoffiserer kan bli medlem av foreningen.
Som medlemmer kan også opptas andre sjøfartsinteresserte som er eller har vært knyttet til virke eller interesser i forbindelse med skipsfart.
Bohus fästning
Bohus fästning (norsk: Båhus festning, opprinnelig norrønt Bágahús etter Bagaholmen som den ligger på, deretter Båhus) er en festningsruin beliggende på en 40 meter høy klippe på Bagaholmen i Göta älvs nordre utløp Nordre älv, ved Kungälv i Sverige. Festningen ble bygd som Norges grensefestning mot Sverige i middelalderen og var på 1400-tallet landets sterkeste festning. Den har gitt navn til lenet Båhuslen, senere det svenske landskapet Bohuslän.
Påbegynt i 1308
Den norske kongen Håkon V Magnusson startet byggingen av festningen i 1308 for å overvinne Ragnhildsholms festning like ved, som den svenske hertug Erik av Södermanland hadde kontroll over. «Huset» (festningen), som til å begynne med var av tre, ble etterhvert kraftig forsterket med bruk av stein og ble etterhvert et av Nordens sterkeste festningsverk. Borgen som kontrollerte grenseelven Göta älven ble snart en av Norges viktigste. Bagaholm – holmen hvor festningen ligger – var opprinnelig et tingsted for Vikens lagdømme. Høvedsmannen på Bohus styrte først over søndre og senere også nordre del av dette landskapet, som etter hvert fikk navnet etter borgen, Bohuslen.
Viktig for naborikene
Bohus kom til å få stor betydning for begge naborikenes forhold til hverandre, fredelige såvel som fiendtlige. På Bohus trådte det norske riksrådet sammen i 1331 for å erklære Magnus Eriksson myndig. Der ble hans sønn Håkon VI Magnusson hyllet i 1344 som Norges konge, og der mottok Håkons enke dronning Margrete i 1388 de svenske stormennenes tilbud om Sveriges krone. Året etter ble den svenske kongen Albrekt av Mecklenburg avsatt og satt i fangenskap på festningen. På Bohus ble den svenske stormannen Karl Knutsson Bonde utropt til norsk konge i 1449. 1455–56 var slottet et trygt tilfluktssted for dansker og nordmenn under den svenske anføreren, riksråden Tord Bonde.
Beleiret 14 ganger
Under beleiringen ble borgen påført store skader, men ble raskt bygget opp som en mer tidsriktig renessanseborg. Forbedringer og tilbygg fortsatte i 1595 og 1605 samt i 1645, da svenskene under den såkalte Hannibalsfeiden beskjøt borgen. Festningen fikk en slottspreget borgkjerne med tre formede tårntak og høye murbastioner. Det sydvestre tårntaket het «Mors lue», og et firkantet tårn i nordvestre hjørne ble kalt «Fars hatt». Midt på vestre side reiste «Det røde tårnet» seg, der kirken var. Sett utenfra var festningen bygd som en uregelmessig syvkant. Slik så Bohus ut da det kom i svensk eie gjennom freden i Roskilde i 1658 og Karl X Gustaf holdt sitt inntog der den 30. mars.
Under den såkalte Gyldenløvefeiden kom festningen igjen under en siste beleiring, den vanskeligste av alle. Det varte i nesten to måneder (25. mai-22. juli 1678). Beleirerne var over 10 000 nordmenn under Gyldenløve. Beskytningen var intens, hele 20 000 til 30 000 kanonkuler, 2 265 bomber, 161 glødende kuler, 600 granater og 79 kurver med håndgranater ble avfyrt mot borgen. Den ville nok ha overgitt seg dersom ikke G.O. Stenbock var kommet til unnsetning. Rundt 1 000 norske soldater mistet livet i forsøkene på å innta festningen, mens de svenske tapene var på noen hundre. Festningen ble på nytt utbygd og var frem til 1700 residens for Bohusläns landshøvding, men mistet mye av sin militære betydning ettersom den ikke lenger var noen grensefestning. Under Karl XIIs regjering ble administrasjonen av Bohuslen flyttet til Göteborg. Han lot også kanonene flytte til Sundsborg (ved Svinesund), der han anla et «sterkt grensevern mot Norge». Etter hans død fikk Bohus tilbake sin bestykning.
Benyttet som fengsel
Etter dette ble festningen en tid benyttet som fengsel. Borgens mest kjente fange var pietisten og predikanten Thomas Leopold som satt fengslet i flere perioder, totalt 42 år, hvorav 32 på Bohus, for sin formentlige vranglære. I 1789 var Sverige i økonomiske vanskeligheter, og Kungälvs innbyggere fikk da rett til å ta byggesten derfra; og i forbindelse med dette besluttet man at festningen skulle rives. Det eneste som ble spart var tårnet «Fars hatt». Raseringen ble stanset i 1796, men Kungälvs innbyggere fikk allerede året etter på nytt rett til å forsyne seg med stein. På 1800-tallet forsøkte man å bygge om «Fars hatt» til en mølle inntil Karl XIV Johan satte en stopper for videre ødeleggelser i 1838. Omfattende utgravnings- og konserveringsarbeider ble utført i årene 1898 til 1904. I 1934 ble et omfattende renoveringsarbeid påbegynt, og blant annet oppførte man hovedporten igjen.
Bohus fästning som turistmål
I dag er Bohus festning åpen for allmennheten mellom april og september og er et populært turistmål i sommersesongen. Blant mye annet kan Thomas Leopolds celle besøkes.
Faueldalen naturreservat
Verneformålet er kystnær furuskog med naturlig plante- og dyreliv, knyttet til etablering av vegetasjon i en interessant kvartærgeologi. Deler av grusavsetningene (sandur, endemorene og sidemorener) er uten vegetasjon. Næringsrik flora etablerer seg i en berggrunn av gabbro, amfibolitt og dioritt.
Crystal River kraftverk
Crystal River kjernekraftverk er et kraftproduserende anlegg med både kull- og kjernekraft-basert strømproduksjon. Anlegget ligger i Citrus County ved utløpet av Crystal River på nordvestkysten av Florida, i det sørøstlige USA.
Atomreaktoren Crystal River 3 ble godkjent for igangsetting i 1977. Installert maksimal effekt er 838 MW med produksjon på 6,954 TWh i 2006.
Hele komplekset inklusive kullkraftverket har en produksjonskapasitet på 3 148 MW, og årsproduksjonen i 2007 var på om lag 22,0 TWh elektrisk kraft.
Totale utslipp av CO2 i 2007 var 21.1590 millioner tonn.
Anlegget eies av Progress Energy Florida Inc. Den kjernefysiske delen av produksjonsanlegget har en reaktor som etter dagens konsesjoner skal opphøre i 2036.
Eugène Bozza
Eugène Bozza (født 4. april 1905 i Nice, død 28. september 1991 i Valenciennes) var en fransk komponist.
Bozza, som studerte ved konservatoriet i Paris, blir beskrevet som en fremragende student. Han vant en rekke priser og utmerkelser, både som fiolinist, dirigent og komponist. I 1934 vant han sågar den franske Grand Prix de Rome for sin lyriske fantasi «Légende de Roukmani».
Pandeisme
Pandeisme er en filosofi som omfatter en kombinasjon av panteisme og deisme. Det er en fra det greske πάν (pan) som betyr «alle» og det latinske deus som betyr «gud». Den mest omfattende bok om pandeisme ble skrevet av Max Bernhard Weinstein i 1910.
Pandeismen er troen at hele naturen, verden eller universet er skapt av en upersonlig, åndelig entitet, alt er ett, samt at intet eksisterer utenfor den virkeligheten. Dette kan ved første blikk synes å være det samme som panteismen, men det som skiller de to er at innen pandeismen er ikke guddommen bevisst sin nåværende tilstand som et manifestert, fysisk univers. Det er innen pandeismen også underforstått at guddommen senere kan gå tilbake til sin tilstand som en individuell, bevisst guddom, slik som den var før den manifesterte seg. For å sammenfatte det kortere: guddommen var selvbevisst, skapte universet av seg selv og da guddommen da ble manifestert og i viss utstrekning delt, ble den også ubevisst om seg selv.
Johannes Scotus Erigena, født ca. 810 i Irland, død ca 880, var en irsk filosof og teolog, som virket ved det karolingiske hoff. Teologien i hans hovedverk De Divisione Naturæ merkes av et tydelig preg av nyplatonismen. Han framstiller skapelsen som et utspring fra og en hjemvenden til Gud. Han understreket fornuftens og filosofiens betydning, skjønt uten å stille spørsmål ved den åpenbarte religion. Ifølge Johannes kan vi ikke oppnå noen direkte kunnskap om Gud, bare hva Gud ikke er, jamfør apofatisk teologi.
Begrepet «pandeist» ble myntet av von Moritz Lazarus og Heymann Steinthal i et bidrag til tidsskriftet Zeitschrift für Völkerpsychologie und Sprachwissenschaft: «Man lar således tenkerne fritt avgjøre om de vil kalle seg teister, panteister, ateister, deister (eller hvorfor ikke også pandeister?)».
Jean Caicedo
Jean Caicedo (født 10. januar 1995) er en ecuadoriansk bokser.
Han representerte Ecuador under Sommer-OL 2020 i Tokyo, hvor han ble utslått i åttendedelsfinalen.
Zjenskaja sobstvennost
Zjenskaja sobstvennost (originaltittel: Женская собственность) er en russisk film fra 1999, regissert av Dmitrij Meskhijev.
Handling
Andrei Kalinin består alle eksamener ved et teater-institutt. Han mangler kunstnerisk skarpsindighet, men har rikelig med sjarm. Underveis møter han Jelizaveta Kamenskaja, og de blir kjærester. Men ett par år senere viser det seg at Jelizaveta har kreft.
Til tross for hennes uhelbredelige sykdom, ønsker Andrei å gifte seg med henne. Etter hennes død blir Andreis yrkesliv langt mer ustabilt. Men hans romantiske affærer tar enda mer uforutsigbare vendinger.
Vorosjilovskij strelok
Vorosjilovskij strelok (originaltittel: Ворошиловский стрелок) er en russisk film fra 1999, regissert av Stanislav Govorukhin.
Handling
Når en kvinnelig nabo må reise en tur, overlater hun Ivan nøklene til leiligheten hennes slik at han kan passe på papegøyen hennes. Når Ivan besøker leiligheten hennes, oppdager han at den har utsikt over lovbryternes leilighet. Fra denne leiligheten begynner han snart å administrere rettferdighet på hans egen måte. Han passer på å ikke drepe lovbryterne, i stedet skader han dem alvorlig. Først skyter han Zvorygin i kjønnsorganene hans gjennom en flaske musserende vin.
Deretter får han Chukhanovs splitter nye bil til å eksplodere, ved å skyte mot bensin-tanken. Selv om Chukhanov overlever, blir den nedre halvdelen av kroppen hans alvorlig forbrent. Nikolai oppdager at Ivan står bak begge disse alvorlige ulykkene, og beordrer en ransaking mot Ivans hjem. Politiet finner imidlertid ingenting ebviser mot ham. Nikolai truer likevel Ivan, og sier at hvis det skulle skje noe med hans egen sønn så vil dette få alvorlige konsekvenser.
Torgny Mogren
Nils Arne Torgny Mogren (født 26. juli 1963) er en svensk tidligere langrennsløper som representerte Åsarna IK.
Mogren vant verdenscupen i langrenn i sesongen 1986/87, og endte fem ganger blant de tre beste i sammendraget. Han vant gull på 50 km fristil under Ski-VM 1991 i Val di Fiemme og gjentok bedriften to år senere, under VM i Falun i 1993. Samme året ble han også tildelt både Svenska Dagbladets gullmedalje og Radiosportens Jerringpris.
Mogren ble i flere år regnet som verdens beste fristilløper teknisk sett.
Folkeminner. NFL-nytt
'Folkeminner. NFL-nytt' er et tidsskrift utgitt av Norsk Folkeminnelag. Tidsskriftet het tidligere «NFL-nytt», men kom fra og med nr. 57 (høsten 2011) ut under det nye navnet. Tidsskriftet startet som et rent meldingsblad, slik det opprinnelig ble kalt siden startet i 1974. Hensikten var da å gi medlemmene opplysninger fra styret om årsmøter, seminarer, osv., men bladet har også hele tiden inneholdt vitenskapelige artikler, bokmeldinger, meddelelser, og stoff til ren faglig orientering.
Medlemsbladet blir kulturtidsskrift
Norsk Folkeminnelags styre vedtok i 2007 en utvidelse og omlegging av det tidligere medlemsbladet, slik at det mer fikk form av kulturtidsskrift, med en rekke vitenskapelige artikler, bok- og platemeldinger. Enkelte utgivelser har også vært utgitt som rene temanumre. Endringene var synlig fra og med nr. 50. Selv om det fremdeles gis rom for de sedvanlige orienteringssakene til NFLs medlemmer, er det nå de faglige artiklene til utdyping av diverse folkloristiske emner som dominerer innholdet. Tidsskriftet fikk samtidig en bedret papirkvalitet og spesialdesignede omslag.
Det er imidlertid ikke første gang at Norsk Folkeminnelag har latt bokserien bli supplert med tidsskriftutgivelser. I 1971 ble det første nummeret av det folkloristiske tidsskriftet Tradisjon sendt ut som medlemslevering til alle medlemmene i Norsk Folkeminnelag. Det samme skjedde med nr. 2 i 1972.
NFL-nytt utkommer vanligvis med to nummer pr. år, og opplagstallet ligger et sted mellom 600 og 1000 eksemplarer, avhengig av om det også skal deles ut på seminarer, stevner, kulturdagene, etc.. Tidsskriftet er ikke lagt ut for løssalg, men distruberes gratis, og er tilgjengelig for nedlasting fra utgiverens hjemmeside.
Sputnik 5
Sputnik 5 er et musikkalbum med Sputnik, utgitt i 1989.
Erika Netzer
Erika Netzer (født 23. juni 1937 i Schruns i Vorarlberg, død 30. november 1977 i Sankt Gallen, Sveits) var en østerriksk alpinist.
Hun tok tre medaljer under VM 1962 i Chamonix (sølv i storslalåm og bronsemedaljer i slalåm og kombinasjonen). Hun deltok også under OL 1960 i Squaw Valley, der åttendeplassen i utfor ble hennes beste resultat.
South Texas kjernekraftverk
South Texas kjernekraftverk, også kjent som South Texas Project (STP) er et kjernekraftverk som produserer elektrisk kraft utenfor byen Bay City ved bredden av Mexicogulfen i delstaten Texas i det sørlige USA. Det ble bygget og godkjent for igangsetting i perioden fra 1971 til 1988. Installert maksimal effekt er 2 560 MW, og årsproduksjonen i 2006 var på om lag 22,2 TWh elektrisk kraft.
Anlegget eies av NRG South Texas LP. Det har i alt to reaktorer som er i operativ drift, hver med maksimalt ca. 1 280 MW effekt. Etter dagens konsesjoner skal reaktorenes produksjon opphøre i hnhv 2027 og 2028. Det eksisterer planer for bygging av ytterligere to reaktorer.
Snøbrett under Vinter-OL 2022 – Halfpipe menn
Halfpipe for menn i snøbrett under Vinter-OL 2022 fant sted den 9. og 11. februar 2022 i Genting snøpark i Zhangjiakou utenfor Beijing.
Kvalifisering
De 12 beste utøverne i kvalifiseringen gikk videre til finalen.
Finale
Finalen startet kl. 09:30 (UTC+8).
Fylkesvei 5914
Fylkesveg 5914 går mellom Vik og Gjevenes i Sykkylven, med arm og ferge til Festøya i Ørsta. Veien er 18,3 km lang mellom Vik og Gjevenes.
Frem til 31. januar 2018 ble det innkrevet bompenger på Sykkylvsbrua.
Frem til 2019 hadde veien betegnelsen Fv71.
Tor Røed
Tor Røed (født 27. september 1956 i Lærdal i Sogn, vokst opp i Øvre Årdal) er en norsk journalist. Han har vært distriktsredaktør i NRK Trøndelag siden 1999. Han har jobbet i NRK siden 1983 og har blant annet vært redaksjonssjef i radiomagasinet Her og Nå.
Ski-VM 2023 – Hopp normalbakke kvinner
Hopp normalbakke kvinner under Ski-VM 2023 i Planica ble arrangert 23. februar 2022.
Casecnan-demningen
Casecnan-demningen er en demning og et vannkraftverk i elva Casecnan på Filippinene. Kraftverket har en kapasitet på 180 MW og stod ferdig i 2001.
Ski-VM 2023 – Hopp normalbakke kvinner
Resultat
Første omgang startet kl. 17:00 og finaleomgangen startet kl. 17:58.
Berbere
Berbere er det vestlige navnet på urfolket som holder til i Nord-Afrika. Navnet er hentet fra arabisk, og betydningen er usikker. Selv kaller de seg helst imazighen (entallsform amazigh), som direkte oversatt betyr «frie menn».
Berbere finnes fra Egypt i øst til Atlanterhavet i vest, og fra Spania og Middelhavet i nord til Burkina Faso og Nigeria i sør. De er oppdelt i mange ulike stammer, men er hovedsakelig bosatt i Marokko, Algerie (kabyler), Tunisia (zuaver) og Sahara/Sahel (tuareger).
24 tsjasa
24 tsjasa (originaltittel: 24 часа) er en russisk film fra 2000, regissert av Aleksandr Atanesjan.
Berbere
Berberne utgjorde ca. 11 millioner mennesker i 2001, men antallet er usikkert. Det er 26 ulike dialekter av det berbiske språket kalt tamazight. Noen hevder det kan være så mange som 50 millioner berbere, men noen ordentlig oversikt finnes ikke. National Geographic oppgir at det finnes omkring 25 millioner berbere. Marokko har den største andelen berbere. Omkring 60 % av befolkningen i Marokko er av berbersk herkomst, men de fleste innbyggerne regner seg som arabere og snakker arabisk språk. Omkring 40 % av innbyggerne i Marokko snakker også et berbersk språk. Berbersk identitet har lenge vært undertrykt i Marokko. I 2003 åpnet myndighetene for undervisning i berbisk språk i grunnskolene. Det berberske alfabetet kalles tifinagh.
24 tsjasa
Handling
Feliks, en profesjonell leiemorder, har bare 24 timer på seg til å komme seg til en avsidesliggende øy, hvor hans elskede kvinne og en haug med penger venter på ham. Men Lyova Shalamov og broren Garik har også 24 timer på seg til å finne igjen og drepe Feliks.
Berbere
Tradisjonelt er berbernes interne politikk sekulær og pro-vestlig, noe som har endret seg en del i nyere tid. Dette må ses i sammenheng med forfølgelse av berbere i Egypt, Algerie og Marokko, og med den vestlige støtten til og/eller passiviteten overfor denne. Spesielt har Frankrike vært kjent for å forhindre nærmere undersøkelser når Algeries brudd på menneskerettigheter har kommet på dagsordenen.
Zhao Guni
Zhao Guni (kinesisk: 赵古泥, shanghainesisk: ZÔ Kûgni, pinyin: Zhào Gǔní; opprinnelig navn: 赵石, ZÔ Zaq, Zhào Zhí, født 1874 i Changshu i provinsen Jiangsu i Kina, død 1933) var en av seglgravørkunstens store mestere. Han virket i Shanghai.
Laurisilva
Laurisilva (fra latin laurus, «laurbær» og silva, «skog») er en type eviggrønn løvskog som vokser i subtropiske områder med høy luftfuktighet og ganske jevn temperatur i løpet av året. Trærne har laurofylle blader, som er mellomstore, avlange, glinsende og tilspissede. På den nordlige halvkule er arter i laurbærfamilien karakteristiske, men det finnes også representanter for mange andre plantefamilier.
I snever betydning betegner laurisilva slik skog i Makaronesia, en region som består av øygruppene Madeira, Azorene, Kanariøyene og Kapp Verde, men tilsvarende skog finnes også andre steder, for eksempel i sørlige Kina, sørlige Japan og sentrale Chile.
Presto
Presto er det 13. studioalbumet av det kanadiske progressive rockebandet Rush. Albumet ble utgitt i 1989 på Atlantic Records.
Laurisilva
Status
Før menneskenes ankomst til øyene dekket laurisilvaen det meste av Azorene og Madeira. På Kanariøyene vokste den i et belte 400–1200 moh. på nordsiden av de vestlige øyene og mer spredt andre steder. Klimaet på Lanzarote og Kapp Verde er for tørt til at laurisilva kan vokse.
Hogst, branner og påfølgende oppdyrking, bruk som beitemark eller tilplantning med fremmede tresorter har gjort at det meste av laurisilvaen er borte fra Azorene og Kanariøyene. På Gran Canaria er bare én prosent av skogen bevart og på Tenerife litt under ti prosent. På Azorene er bare to prosent av laurbærskogen bevart, og fremmede treslag som Cryptomeria japonica og Pittosporum undulatum dominerer mange steder. Det finnes likevel fortsatt godt bevarte laurbærskoger i de høyereliggende delene av Madeira og Gomera.
Presto
Albumet var tenkt produsert i samarbeid med Peter Collins, men han takket nei av personlige årsaker. Et objektivt øre ble funnet i Rupert Hine som fikk jobben som produsent.
Laurisilva
Status
Laurisilva finnes best bevart i de høyereliggende delene av Madeira der den dekker 149,5 km² eller 16 % av øyas samlede areal. En del av denne skogen ble tatt opp på UNESCOs Verdensarvsliste i 1999. Det samme skjedde i 1986 for en naturpark på Gomera i Kanariøyene, Parc Nacional de Garajonay. Den dekker et areal på om lag 15 000 hektar og ligger 300–1300 moh.
Presto
Presto markerer overgangen fra den synthesizer-baserte «new wave»-perioden fra 1980-tallet, til den mer heavy stilen på 1990-tallet. «Chain Lightning», «Scars», «Anagram (for Mongo)» og «Red Tide» er sanger der keyboard spiller en viktig rolle i musikken, mens andre sanger som «Show Don’t Tell» og «Superconductor» er mer gitarbaserte sanger.
Vaksdal (tettsted)
Vaksdal er et tettsted i Vaksdal kommune i Vestland. Stedet ligger ved Sørfjorden sørvest i kommunen, og hadde  innbyggere per 1. januar. Vaksdal er på samme måte som kommunesenteret Dale et gammelt industristed. På slutten av 1800-tallet (årstall) etablerte Vaksdal Mølle seg på Vaksdal på grunn av tilgang på kraft fra nærliggende fossefall. Fossefallet ble først utnyttet med mekanisk overføring av kraft til møllemaskinene, siden ble det etablert kraftverk på tradisjonell måte. Vaksdal Mølle var i sin tid det største mølleanlegget i Nord-Europa.
Laurisilva
Status
Aktiv vernepolitikk og omlegging av økonomien fra jordbruk til turisme har ført til laurbærskogen har begynt å komme tilbake på Kanariøyene og Madeira. På Gran Canaria var det så lite igjen av skogen at den ikke kan regenerere spontant. På Azorene er melkeproduksjon og skogsdrift på innførte tresorter fortsatt viktig for økonomien så det er vanskelig å øke arealet med laurbærskog.
Presto
Sporliste
Alle tekstene er skrevet av Neil Peart og all musikken er skrevet av Geddy Lee og Alex Lifeson
Laurisilva
Historie
Laurbærskogene i Makaronesia er relikter av en vegetasjon som tidligere hadde langt større utbredelse. Fra sein kritt til sein miocen vokste den såkalte palaeotropiske geofloraen på begge sidene av Tethyshavet i Europa, Nord-Afrika og Vest-Asia. Her fantes bartrær som Tetraclinis, palmer som Phoenix, Chamaerops og Sabal, løvtrær med laurofylle blad som Daphnogene, Laurophyllum, Cinnamomum, Litsea, Laurus, Neolitsea, Ocotea, Persea, Visnea, Quercus og Castanopsis, og bregner som Culcita, Woodwardia, Dryopteris, Osmunda, Trichomanes, Davallia, Diplazium og Hymenophyllum.
Denne vegetasjonen fikk en tilbakegang da klimaet ble tørrere og kjøligere. I slutten av miocen og begynnelsen av pliocen var den laurofylle vegetasjonen begrenset til sørvestlige Europa, Italia, Balkan og vestlige Georgia (Kolchis). I nord ble den erstattet av løvfellende skog og i sør av sklerofyll vegetasjon. I slutten av pliocen for 2,58 millioner år siden var de europeiske laurbærskogene nesten helt forsvunnet.
Oppland Energi
Oppland Energi AS (stiftet 27. oktober 2000 som Oppland Energiverk AS) er en av Norges største vannkraftprodusenter, med en middelproduksjon på ca. 1,880 GWh per år. Selskapet er heleid av morselskapet Hafslund E-CO Vannkraft, gjennom A- og B-aksjer direkte i eget selskap og indirekte via datterselskapet Hafslund E-CO Vannkraft Innlandet.
Historie
I 2006 ble alle ansatte, med unntak av daglig leder Egil Skøien, overført til Eidsiva Vannkraft (dagens Hafslund E-CO Vannkraft Innlandet), slik at alle funksjoner i Oppland Energi som ikke ble utført av daglig leder ble utført på oppdrag av Eidsiva Vannkraft.
Kraftverk
Oppland Energi eier 9 kraftverk i Dokka- og Begnavassdraget:
Laurisilva
Flora
Mange ulike arter av trær, busker, bregner og klatreplanter vokser i laurbærskogene. Det tette bladverket gjør at skogbunnen er mørk. Jorda er dyp, sur og rik på planterester. Tåke kondenseres på bladene og bidrar til å opprettholde fuktigheten. På trærne vokser mange epifyttiske moser.
De mest dominerende trærne i laurisilvaen på Kanariøyene og Madeira tilhører laurbærfamilien: Laurus novocanariensis, Persea indica, Ocotea foetens og Apollonias barbujana. Andre planter som finnes i begge øygruppene er Picconia excelsa, portugalhegg (subsp. hixa), Heberdenia excelsa, Visnea mocanera, Rhamnus glandulosa, Ilex canariensis, Morella faya, trelyng, Euphorbia mellifera, Salix canariensis, Smilax canariensis, Dioscorea communis, Geranium reuteri, Cedronella canariensis, seksjon Isoplexis i revebjelleslekta og mange bregner.
Noen planter finnes bare på Madeira: Pittosporum coriaceum, Clethra arborea, Ilex perado subsp. perado, Sambucus maderensis, Vaccinium padifolium, Convolvulus massonii og Musschia wollastonii, eller bare på Kanariøyene: Arbutus canariensis, Pleiomeris canariensis, Ilex perado subsp. platyphylla, Sambucus palmensis, laurbærkrossved (subsp. rigidum), Ixanthus viscosus, Convolvulus canariensis og Canarina canariensis.
Laurisilvaen på Azorene er dominert av Laurus azorica, og andre viktige planter er Morella faya, Frangula azorica, Myrsine africana, Ilex perado subsp. azorica, Juniperus brevifolia, Picconia azorica, portugalhegg (susp. azorica), Euphorbia stygiana, laurbærkrossved (subsp. subcordatum), Vaccinium cylindraceum, Arceuthobium azoricum, Dioscorea communis, Smilax azorica og Cedronella canariensis.
Fauna
I laurisilvaen på Kanariøyene og Madeira finnes flere endemiske duearter: madeiradue (Columba trocaz) på Madeira og laurbærdue (C. junoniae) og kanaridue (C. bollii) på de vestlige Kanariøyene. Azorene har en endemisk underart av ringdue (C. palumbus azorica). En annen underart av ringdue (C. p. maderensis) fantes på Madeira, men er sannsynligvis utdødd. Duene eter laurbærfrukter og er viktige for frøspredningen.
Mange underarter av bokfink har en begrenset utbredelse i disse skogene: Fringilla coelebs bakeri (Gran Canaria), F. c. canariensis (Gomera og Tenerife), F. c. maderensis (Madeira), F. c. moreletti (Azorene), F. c. ombriosa (Hierro) og F. c. palmae (La Palma). Det er også mange endemiske arter i forskjellige grupper av virvelløse dyr, for eksempel snegler og løpebiller.
Grønnkurle
Grønnkurle (Dactylorhiza viridis) er en plante i orkidéfamilien (marihandfamilien). Den var tidligere plassert i slekta Coeloglossum, men er nå regnet til slekta Dactylorhiza, på norsk marihandslekta
Utseende
Grønnkurle er som navnet sier grønn. Den kan bli relativt høy, opp i mot 30–40 centimeter, og den har ovale blader oppover stengelen. Blomstene har en hjelmformet overleppe og lang, gulgrønn underleppe.
Grønnkurlen kan variere veldig i utseende, og har kanskje flere raser i Norge. Blomstene i lavlandet har som regel gulgrønn overleppe, mens den er brun hos planter i fjellet. Fjellutgaven av grønnkurle pleier i tillegg å være mye mindre og ha færre blomster, og den ligner ofte på den nærtstående fjellkurlen.
Forekomster i Norge
Grønnkurle er en orkidé som er lite kravstor. Som regel trenger den litt næring i bakken, men den er ikke strengt avhengig av verken næring eller kalk. I tillegg kan grønnkurle vokse i svært mange forskjellige habitater, fra tett skog til værhard fjellhei.
Grønnkurle er en av Norges vanligste orkidéer. Hvis du går inn for jobben kan du støte på den stort sett der du vil, selv om den tenderer til å være vanligere i fjellstrøk. Den finnes helt sør til Sirdal i Vest-Agder, og den går ned til kysten nordover fra Nordfjord i tillegg til at den sjeldne underarten islandsgrønnkurle finnes på Jæren.
Underarter
I Artsdatabanken er det angitt to underarter. Nominatunderarten Dactylorhiza viridis ssp. viridis kalles smågrønnkurle, (tidligere bakkegrønnkurle), mens underarten Dactylorhiza viridis ssp. islandica kalles islandsgrønnkurle. Islandsgrønnkurle er oppført på rødlista (2021) som kritisk truet (CR).
Bjarne Undheim (1951-)
Bjarne Undheim (født 11. august 1951) er en norsk bonde, kommunepolitiker (Sp) og Bondelagsleder.
Undheim eier gården Mærlia ved Undheim på Jæren. Han var kommunestyrerepresentant for Senterpartiet i Time i flere perioder fra 1991 til 1999. Fra 1999 til 2002 var han leder av Rogaland Bondelag, og fra 2002 til 2008 var han leder Norges Bondelag. Etter 2008 har han vært heltidsbonde og stilte i 2011 som ordførerkandidat i Time. I 2012 ble han valgt til leder i Rogaland Senterparti.
François Fillon
François Fillon (født 4. mars 1954 i Le Mans i departementet Sarthe i Frankrike) var Frankrikes statsminister fra 17. mai 2007 til 15. mai 2012. Han ble valgt som det republikanske partiets presidentkandidat ved valget i 2017.
Bakgrunn
Fillons foreldre er historikeren Anne Soulet (niese av Dominique de Villepin) og Michel Fillon, notarius fra Vendée. Han vokste opp med tre brødre i småbyen Cérans-Foulletourte, der han gikk på skolen frem til tolvårsalderen, hvorpå han gikk på collège i Parigné-le-Pôlin og et gymnas i Le Mans ledet av jesuittene. I 1972 tok han kandidateksamen i filosofi, hvorpå han studerte ved Université du Maine under Christian Philip. Han tok en magistereksamen i jus i 1976 og året etter et diplôme d'études approfondies (DEA) ved Université Paris-Descartes i Paris og en DEA i statsvitenskap ved Fondation nationale des sciences politiques.
Politiker
Han planla i en tid å bli journalist og arbeidet i tre år for AFP, men gikk relativt snart til en politisk karriere.
Som medlem av det konservative partiet Union pour un mouvement populaire (UMP) ble han arbeidsminister i Jean-Pierre Raffarins regjering i 2002, og gjennomførte reformer som innføringen av 35-timers arbeidsuke og reformen av det franske pensjonssystemet (Loi Fillon). Han ble utdannings- og forskningsminister i 2004. I 2005 var han ikke inkludert i den nye regjeringen, ledet av Dominique de Villepin, men ble valgt til senator i Sarthe. Fillons hadde en viktig rolle som politisk rådgiver under Nicolas Sarkozys vellykkede valgkamp om presidentembetet.
Statsminister
Den 17. mai 2007, tolv dager etter presidentvalget, utnevnte Nicolas Sarkozy Fillon til statsminister.
Den 13. november 2010 nedla Fillon sammen med hele sitt kabinett sine embeter. En dag etter gjenutnevnte president Sarkozy ham til statsminister. Ved dette skrittet ble det mulig å foreta en omfattende omorganisering av regjeringen, noe som også var foretatt med et øye på det fremtidige presidentvalget i 2012. Sarkozy og Fillon hadde etter den verdensomspennende finanskrisen satte inn i 2007 initiert et omfattende reformprogram, som ble ledsaget av protester og streiker og en popularitetsfall for Sarkozy.
Under den arabiske våren begynte i slutten av januar 2011 masseprotester i Egypt mot diktatoren Hosni Mubarak. Den 7. februar 2011 måtte Fillon vedgå at han og hans familie i slutten av 2010 var blitt påspandert et Nil-cruise av Mubarak, inklusive tur med et egyptisk regjeringsfly til tempelanleggene i Abu Simbel og eksklusivt opphold på nil-øya Elephantine.
Den 10. mai 2012 erklærte regjeringen Fillon, etter presidentvalget, at den trådte tilbake. Fillon førte et forretningsministerium til hans etterfølger kunne overta den 15. mai 2012.
Rodolfo Chikilicuatre
Rodolfo Chikilicuatre er en figur spilt av David Fernández Ortiz. Rodolfo er en artist som spiller på en lekegitar. Han ble i mars 2008 valgt til å representere Spania i Eurovision Song Contest.
Eurovision 2008
Han vant den nasjonale finalen der han var en av 10 deltagere. I starten fikk den kritikk for useriøsitet, men ble godtatt etter hvert. I mai var det tid for finalen, og det ble Spanias beste plassering siden 2004. Chiki-Chiki dansen fikk 57 poeng og kom på 16. plass.
François Fillon
Presidentvalget i 2017
Under primærvalget til Les Républicains forut for presidentvalget i Frankrike 2017, seiret Fillon over Alain Juppé i andre valgomgang. Under presidentvalgkampen ble det hevdet at Fillons kone fikk lønn fra staten uten å måtte arbeide for den. Hans barn var dessuten ansatt som politiske medarbeidere. Fillon ble også kritisert for å ha mottatt to dresser i gave, til en verdi av 13000 euro.
Familie
Fillon giftet seg den 28. juni 1980 med Penelope Kathryn Clarke, de har fem barn.
Helene Bøksle
Helene Margrete Bøksle (født 1. april 1981 på Frydnes i Harkmark i Mandal) er en norsk sanger og skuespiller. Hun skriver det meste av materialet sitt selv, i en blandingsjanger mellom folkemusikk, pop og folkrock. Hun fikk sitt gjennombrudd i 2009 med juleplata Det hev ei rose sprunge som solgte til platinaplate. Hun har også ved flere anledninger sunget sammen med Bjørn Eidsvåg, David Urwitz, Kurt Nilsen, Secret Garden og Vamp.
Bøksle er datter av Ivar Bøksle og vokste opp på Frydnes innerst i Harkmarkfjorden utenfor Mandal. Hun er utdannet ved Nordisk Institutt for Scene og Studio.
Musikkarriere
Som 13-åring sang Bøksle under utdelingen av Nobels fredspris. Høsten 2003 deltok hun i talentkonkurransen Kjempesjansen på NRK sammen med Hannah Wilder på hardingfele. Hun stilte med låten «Heiemo og nykkjen», en moderne framførelse av middelalderballaden «Nøkken som belar». Hun kom til finalen, hvor hun framførte den tyske folketonen og julesalmen «Det hev ei rose sprunge», og endte på fjerdeplass. Julen 2003 opptrådte hun på Frelsesarmeens julekonsert med «Det hev ei rose sprunge».
I september 2004 satte Bøksle opp musikkforestillingen Elverhøy i Ravnedalen i Kristiansand. Den trakk over 5 000 tilskuere og arrangementet ble senere gjentatt tre år på rad. Hun ga ut debutplata Elverhøy i 2006 som ble nominert til Spellemannsprisen.
Sammen med Forsvarets Stabsmusikkorps opptrådte Bøksle i forestillingene under Norsk Militær Tattoo i mai 2008, en redigert versjon av forestillingene ble senere sendt på NRK1.
Bøksle har levert vokal til temamusikken til videospillet Age of Conan: Hyborian Adventures, komponert av Knut Avenstroup Haugen i 2009. Denne musikken mottok en rekke priser, blant annet Hollywood Music Awards for beste spill-musikk. Samme år opptrådte hun også på Spellemannprisen 2009.
I 2011 deltok Bøksle i Melodi Grand Prix 2011 med melodien «Vardlokk». I den første delfinalen på Ørlandet 15. januar gikk hun direkte videre til finalen i Oslo Spektrum. I 2013 kom soloalbumet Svalbard.
Aleksandr Atanesjan
Aleksandr Asjotovitsj Atanesjan (Александр Ашотович Атанесян; født 1953) er en russisk regissør og manusforfatter.
Primera División 2020–2021
Primera División 2020–2021 er den 89. sesongen av den spanske toppdivisjonen. er regjerende mester.
Oconee kjernekraftverk
Oconee kjernekraftverk er et kjernekraftverk som produserer elektrisk kraft ved Lake Keowee ved tettstedet Seneca i Oconee County i delstaten Sør-Carolina i det sørøstlige USA. Det ble godkjent for igangsetting i 1973 og 1974. Installert maksimal effekt er 2 538 MW, og årsproduksjonen i 2007 var på om lag 20,56 TWh elektrisk kraft.
Anlegget eies av Duke Energy Carolinas, LLC. Det har i alt tre reaktorer som er i operativ drift, hver med maksimalt ca. 891 MW effekt. Etter dagens konsesjoner skal reaktorenes produksjon opphøre i hnhv 2033, 2034 og 2034. Det eksisterer planer for bygging av ytterligere to reaktorer.
Vogtle kjernekraftverk
Alvin W. Vogtle kjernekraftverk er et kjernekraftverk som produserer elektrisk kraft ved Lake Keowee nær byen Augusta i Burke County, i delstaten Georgia i det sørøstlige USA. Det ble godkjent for igangsetting i hnhv 1987 og 1989. Installert maksimal effekt er 2 438MW, men utnyttet effekt er på 2 236 MW i 2007. Årsproduksjonen i 2007 var på om lag 18,29 TWh elektrisk kraft.
Anlegget eies av Georgia Power og  Oglethorpe Power Corporation m.fl. Det har i alt to reaktorer som er i operativ drift, hver med maksimalt ca. 1 200 MW effekt. Etter dagens konsesjoner skal reaktorenes produksjon opphøre i hnhv 2047 og 2049.
Roll the Bones
Roll the Bones er det 14. albumet av det kanadiske progressive rockebandet Rush. Albumet ble utgitt i 1991 på Atlantic Records. Albumet vant en «Juno Award» i 1992 for beste coverdesign.
Roll the Bones fortsetter å markere overgangen fra 1980-tallets Rush til 1990-tallets Rush. Gitaren blir en viktigere del av musikken, mens keyboard og orgel er mer bakgrunnsmusikk. «Dreamline» åpner med et gitarriff som høres ganske likt ut som keyboard-arrangementet fra Power Windows-perioden. «Dreamline» og «Roll the Bones» ble populære radiosanger på det tidlige 1990-tallet, og «Where's My Thing?» ble bandets tredje instrumentale låt. Musikkstilen på Roll the Bones åpnet for den mer «alternative» stilen på 1993-albumet Counterparts.
Sporliste
Alle tekstene er skrevet av Neil Peart og all musikken er skrevet av Geddy Lee og Alex Lifeson
Drangedal bygdetun
Drangedal bygdetun i Drangedal i Telemark er et friluftsmuseum med 19 historiske bygninger, hvorav de fleste er gaver fra bygdefolket. Museet har også et nybygg med stor fotoutstilling og samlinger av historiske tekstiler, redskaper, skolerekvisita og annet. Her er også rekonstruert et gammelt tannlegekontor, legekontor, prestekontor og bankkontor.
Tunet benyttes også til forskjellige eksterne arrangementer, alt fra årlige veteranvogntreff til gudstjenester fra utescenen. På området er det en større grillhytte som fritt kan benyttes av de besøkende. I august 2020 fikk bygdetunets styre tillatelse til å legge tilrette for 10 bobilplasser på området ved den gamle skytterbanen, rett utenfor selve tunet, med nærhet til grillhytta og Motjenn.
Bygdetunet ligger i utkanten av kommunesenteret Prestestranda.
Brother 2
Brother 2 (originaltittel: Брат 2) er en russisk film fra 2000 regissert av Aleksej Balabanov.
Counterparts
Tekstmessig fortsetter Counterparts trenden med mørke og emosjonelle temaer; det tar blant annet opp vanskelige temaer som kriminalitet. Likevel viderefører Counterparts det generelle konseptet omkring ambisjon, tristhet og kjærlighet på sanger som «Nobody's Hero», «Speed of Love» og «Cold Fire».
Sporliste
Alle tekstene er skrevet av Neil Peart og all musikken er skrevet av Geddy Lee og Alex Lifeson unntatt hvor annet er notert
Serik Temirzjanov
Serik Temirzjanov (kasakhisk: Серік Теміржанов, født 24. mai 1998) er en kasakhstansk bokser.
Han representerte Kasakhstan under Sommer-OL 2020 i Tokyo, hvor han ble utslått i åttendedelsfinalen.
Teaterbåt
Teaterbåt er et sjøfartøy som benyttes som et flytende teater. Disse kunne være lektere, uttjente ferjefartøyer eller lastefartøyer eller spesialkonstruerte fartøyer. De meste kjente og anerkjente teaterbåtene i historien er de amerikanske showboats, både hjuldampere og prammer fra Mississippivassdraget hvor disse hadde spredt underholdende forestillinger av alskens sort til befolkningen langs elvene i over ett hundre år siden den første teaterbåten dro fra Pittsburgh i 1831. Disse er også sett i flere andre land, men ofte var de bare fortøyde attraksjoner. Et teater handler om scenekunst med skuespillere for å framstille eller fortelle en historie, ide eller følelser for et publikum i samarbeid med visuelle elementer og lydmessige virkemidler som scenekulisser og musikk som sang. Framføringen av teater skjer som regel på en scene godt synlig for publikum. I mangel på scener hadde reisende teaterturneer valgt å ha deres egne scener på båtkjøl.